Rosenmetoden ved Anja Huss

Emotionel Anatomi
2026-01-14 09:30 - 2026-01-18 16:30 (Europe/Copenhagen) | Isefjorden, Brusagervej 11, Kirke Hyllinge, 4070, Denmark
I Rosenmetoden arbejder vi med kroppens ubevidste muskelspændinger. Her giver Marion Rosen et eksempel på, hvordan en sådan spænding kan være opstået i kroppen, og hvordan den hænger sammen med undertrykte følelser:

“I halsen er der muskler, der spændes, når man siger til os: “Lad være med at græde”, “små drenge græder ikke”, “tag dig nu sammen”, “hvad har du at tude for”, “hold op med det”. Man begynder at gøre synkebevægelser og lader være med at at græde.

Næste gang man begynder at græde, husker man, at en eller anden sagde, at man skulle holde op med at græde. Og da begynder man at tilbageholde, uden at have fået besked på det.
Efter en tid standser man præcis der, hver gang man føler lyst til at græde. Den bevidste impuls: “Jeg må holde det tilbage er ikke længere tilstede” Springet fra følelsen til tilbageholdelsen er foretaget, man har nu ikke længere følelsen, men kun dens repræsentant: Den stive hals, de spændte skuldre og det spændte bryst.
Når vi arbejder med disse områder, begynder folk ofte at græde. Der sker dem ikke noget bedrøveligt, men der synes at være en kropserindring om alle de gange, hvor de måtte undertrykke gråden”

Rosenmetoden handler om at bevidstgøre hvad kroppen udtrykker i form af fx smerter og manglende bevægelighed.
Vejen dertil er at kende musklerne, hvor de sidder og hvilken udtryk og ord vi kan bruge for at skabe en dybere kontakt og bevidsthed.
Når spændingerne slipper kan den energi, der er brugt til at opretholde spændingen, anvendes til at leve livet fuldt ud.

Du lærer:

– Hvordan kroppens tilbageholdte følelser kan “læses” i muskelspændingerne

– Hvordan metaforer omkring kroppen, kan bruges i Rosenbehandlinger til at give klienten en forståelse af sig selv

– Hvordan den hæmmede bevægelse kan spejle en eller flere følelser

– Hvad der er svært at gøre, når musklen er spændt pga. ubevidste muskelspændinger

– Hvor i din egen krop musklerne sidder

– Navne på udvalgte knogler og muskler på latin, så du evt. kan studere videre i anden anatomi litteratur.

– Hvordan det føles indefra og udefra når musklen er spændt

– Hvilke bevægelser musklen kan gøre

På Anatomi 1, som afholdes denne gang, ligger fokus på overkrop, vejrtrækning og skulder/arm. På Anatomi 2 er fokus på ryggen, underkrop og ben. På begge kurser starter vi med et overblik og en generel forståelse af Bevægeapparatets funktioner, både fysisk og psykisk. Derfor er det lige meget hvilket af de to kurser, du deltager i først.
Du skal have deltaget på et Grundkursus i Rosenmetoden.
Der udleveres et skriftligt materiale på hvert kursus med tekst og billeder. Og der vil være mulighed for at løse en skriftlig repetitions opgave efterfølgende.
Har du tidligere deltaget i Emotionel Anatomi 1, kan du komme med på kurserne igen for halv pris.
Underviserne er Seniorlærer Maja Skau-Olsen og Anja Huss i lærertræning som Emotionel Anatomilærer.
Der undervises fra kl. 9.30 – 16.30 alle dage.
Tilmelding og eventuelle spørgsmål via formularen herunder eller til Anja Huss på info@rosenmetoden-anjahuss.dk eller 28232639.
Indbetaling af depositum på 900 kr. eller det fulde beløb ved tilmelding: Den danske Bank reg. nr. 3409 kontonr. 13186723. Hele beløbet skal være indbetalt senest 1 mdr. før kursets begyndelse.
Kurset foregår ved Issefjorden. Brusagervej 11, 4070 Kirke Hyllinge Der er mulighed for billig overnatning i delt dobbeltværelse til de første der melder sig til.
Udsigten er fantastisk. Der er masser af muligheder for at gå turer i pausen.
Der er kun 10 pladser på dette kursus, så tag kontakt for at sikre dig en plads.
Sidst men ikke mindst, så må du ikke gå glip af solnedgangen. Kurset bliver afholdt med udsigt til Issefjorden. Man bliver aldrig træt af at nyde dette syn.
